Windows 11
„Windows 11” – kompanijos „Microsoft“ sukurta operacinė sistema, pakeitusi savo pirmtakę „Windows 10 „Windows 11” skirta asmeniniams, nešiojamiems ir planšetiniams kompiuteriams. Šią operacinę sistemą Microsoft pristatė 2021 m. birželio 24 d., o išleido 2021 m. spalio 5 d. Naujoje „Windows” versijoje buvo atnaujintas dizainas, pridėtos tokios naujos funkcijos kaip valdikliai, „Microsoft Teams” integracija, „Android” programėlių palaikymas bei daug kitų naujų funkcijų.